open-index/open-wikipedia-markdown huggingface dataset:
Ελαφοχώρι Έβρου

Το **Ελαφοχώρι** είναι ένας οικισμός της **Τοπικής Κοινότητας Ελαφοχωρίου Έβρου**. Βρίσκεται στο βορειοανατολικό τμήμα της Περιφερειακής Ενότητας Έβρου**.** Ανήκει στο Δήμο Διδυμοτείχου πρώην Δήμο Μεταξάδων. Σύμφωνα και με την απογραφή του 2011 αριθμεί 133 κατοίκους.

## Γεωγραφικά στοιχεία
Το Ελαφοχώρι ανήκει στο Δήμο Μεταξάδων. Απέχει 18 χιλιόμετρα από το Διδυμότειχο. Βρίσκεται κοντά στους οικισμούς Μεταξάδες, Λάδη, Χιονάδες, Βρύση, Αλεποχώρι, Παλιούρι, Δόξα, Σαύρα, Βρυσικά, Ασπρονέρι, Γιατράδες, Πόλια, Αβδέλλα. Στην Δημοτική Κοινότητα του Ελαφοχωρίου ανήκουν οι οικισμοί Ελαφοχώρι,  Βρύση και Χιονάδες.

## Ιστορία
Το χωριό κτίσθηκε από εξήντα περίπου οικογένειες πρόσφυγες από την Ανατολική Θράκη και συγκεκριμένα από το χωριό Ντερέκιοϊ της περιοχής Μακράς Γεφύρας δίπλα στο τουρκικό χωριό Καρατζάχαλι ("τόπος των ζαρκαδιών", σημερινή συνοικία «Δάφνη»). Ο οικισμός του Ελαφοχωρίου αρχικά ονομαζόταν Τραύα και μετονομάστηκε σε Ελαφοχώρι το 1926. Η Δάφνη αποτελεί σήμερα συνοικισμό του Ελαφοχωρίου, ενώ κατά την περίοδο 1961 έως 1971 ήταν αναγνωρισμένος ως αυτόνομος οικισμός.

## [[Μακεδονικός τάφος Ελαφοχωρίου]]
Από τα πρώιμα Ελληνιστικά χρόνια (4ος αιώνας π.Χ.) μια τυχαία ανασκαφή έφερε στο φως μια τύμβο, ένα θρακικό υπόγειο τάφο και πιστεύεται πως είναι οικογενειακός τάφος. Είναι χτισμένος με αμμοχάλικο και λαξευμένους γωνιόλιθους από το λατομείο πωρόλιθου Μεταξάδων ενώ υπάρχει δρόμος, προθάλαμος και κυρίως θάλαμος. Στο βάθος του θαλάμου υπάρχει μια κλίνη και στο δάπεδο τάφος. Το 1976, μετά και την επισκέψη αρχαιολόγου Γ. Μπακαλάκη πραγματοποιήθηκαν εργασίες στερέωσης και περίφραξης του χώρου. Σήμερα αποτελεί αξιοθέατο των οικισμών Δάφνης και Ελαφοχωρίου.

## Απογραφή

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Διδυμοτείχου
Λοκρικός Γυμναστικός Σύλλογος Αταλάντης

Ο Λοκρικός ήταν Γυμναστικός Σύλλογος της Αταλάντης και ένας από τους παλιότερους στην Ελλάδα.

Στις **15 Μαρτίου 1895** ιδρύεται ο «**εν [[Αταλάντη]] Λοκρικός Γυμναστικός Σύλλογος**», ή «**Λοκρικός Γυμναστικός Σύλλογος Αταλάντης**», ένας από τους παλαιότερους αθλητικούς συλλόγους της Ελλάδας. 

Ο Λοκρικός Γ.Σ. ήταν ανάμεσα στους 28 αθλητικούς συλλόγους που ίδρυσαν τον Σ.Ε.Α.Γ.Σ., μετέπειτα ΣΕΓΑΣ, σε συνέλευση τους στην Αθήνα το Σάββατο 11 Ιανουαρίου 1897, στον Πανελλήνιο Γυμναστικό Σύλλογο (Πανελλήνιος ΓΣ). 

Η ίδρυση του συλλόγου δημοσιεύθηκε στην Εφημερίδα της Κυβέρνησης την 21η Απριλίου 1895, έπειτα από έγκριση του καταστατικού  του από τον Υπουργό Εσωτερικών Ν. Κ. Μεταξά. 

Επίσης, βάσει του καταστατικού, επιδιωκόταν η ίδρυση γυμναστηρίου στην Αταλάντη (άρθρο 3) για την διευκόλυνση των σκοπών και των μελών του συλλόγου.

## Πηγές
*Κωνσταντίνειο Πνευματικό Κέντρο Αταλάντης. 2011. «Η Αταλάντη» - Ιστορικό φωτογραφικό λεύκωμα. Αθήνα 2011. Εκδόσεις Μπαρτζουλιάνος. σελ. 144.
*«Λοκρικά Χρονικά». 1996. Αθήνα: Ετήσια Έκδοση Εταιρείας Ιστορικών και Λαογραφικών Ερευνών Αταλάντης (Ε.Ι.Λ.Ε.Α.). Τόμος και Χρόνος 2ος. σελ. 136 – 139. 
*Χριστοφόρου Μάνθος Κ. 1995. «Η Οπουντία Λοκρίδα και η Αταλάντη – Μνήμες και μαρτυρίες». Μέρος 3ο. Αθήνα: Εταιρεία Ιστορικών και Λαογραφικών Ερευνών Αταλάντης (Ε.Ι.Λ.Ε.Α.). σελ. 347. 
*Χριστοφόρου Μάνθος Κ. 2001. «Χρονολόγιο Οπούντος και Αταλάντης 4000 χρόνια – εν τάχει». Έκδοση Δήμου Αταλάντης.

## Υποσημειώσεις


Κατηγορία:Αθλητικοί σύλλογοι Φθιώτιδας
Αρχέλαος (γλύπτης)

Ο **Αρχαέλαος** από την Πριήνη της Μικράς Ασίας, υπήρξε αρχαίος Έλληνας γλύπτης που έζησε κοντά στα 300 π.Χ. περίπου. Γνωστό έργο του είναι *[[Η αποθέωση του Ομήρου (ανάγλυφο)|Η αποθέωση του Ομήρου]]* που φιλοξενείται στο Βρετανικό Μουσείο.
## Πηγές
*
*
*

Κατηγορία:Αρχαίοι Έλληνες γλύπτες
Τζον Φρέντρικ Γουέστ

Ο **Τζον Φρέντρικ Γουέστ** (αγγλ. Jon Fredric West) είναι Αμερικάνος δραματικός τενόρος, από τους σημαντικότερους σύγχρονους.

## Βιογραφία
Γεννήθηκε στο Ντέιτον του Οχάιο. Εκπαιδεύθηκε στο Πανεπιστήμιο του Μπόουλινγκ Γκριν Στέιτ (Bowling Green State University), στην Μουσική Σχολή του Μανχάταν (Manhattan School of Music) και στο Αμερικάνικο Κέντρο Όπερας (American Opera Center).

## Ρεπερτόριο
Ερμήνευσε με μεγάλη επιτυχία έργα κυρίως του Βάγκνερ στους ρόλους του Τριστάνου και Ζίγκφριντ, αλλά και άλλων συνθετών στους ρόλους του Καίσαρα, Φλόρεσταν και Βάκχου. Τιμήθηκε με πολλά βραβεία.

## Πηγές
* Παρουσίαση από τη Γερμανική όπερα Βερολίνου
* Παρουσίαση από την Κρατική όπερα της Βαυαρίας

## Εξωτερικοί σύνδεσμοι
* επίσημη ιστοσελίδα 

Γουεστ
Γουεστ
Blockbuster LLC

Η **Blockbuster LLC** (πρώην "Blockbuster Inc.") είναι Αμερικανική εταιρεία παροχής υπηρεσιών ενοικίασης DVD, βιντεοκασετών, δίσκων Blu-ray, βιντεοπαιχνιδιών, αρχικά μέσω καταστημάτων ενοικίασης (ιδιοκτησία αλλά και franchising), αργότερα προσθέτοντας: DVD-by-mail, streaming, video on demand και διαδραστικούς θαλάμους. Στην αιχμή της το 2009, η Blockbuster είχε 60.000 υπαλλήλους. Υπάρχουν 1700 καταστήματα Blockbuster στις ΗΠΑ με τοποθεσίες σε 17 χώρες παγκοσμίως. Η έδρα της είναι στο ΜακΚίνεϊ του Τέξας.Εξαιτίας του ισχυρού ανταγωνισμού με άλλες εταιρείες ενοικίασης βίντεο όπως η Netflix, η Blockbuster έχει υποστεί σημαντική μείωση στα κέρδη της. Η εταιρεία ανακοίνωσε την πτώχευσή της στις 23 Σεπτεμβρίου 2010, και στις 6 Απριλίου 2011, αγοράστηκε από την εταιρεία παροχής δορυφορικής τηλεόρασης Dish Network σε δημοπρασία για το ποσό των 233 εκατομμυρίων δολαρίων Η μεταβίβαση ολοκληρώθηκε στις 26 Απριλίου 2011. Μετά από μια σειρά κλεισίματος που είχαν αρχικά αναφερθεί από το Blockbuster Fan Page, το 2019, μόνο ένα κατάστημα παραμένει ανοιχτό στο Bend, Oregon, Ηνωμένες Πολιτείες.

## Παραπομπές


Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 1985
Ούρους (φυλή)

Οι άνθρωποι της φυλής **Ούρους** *(Urus)* ζουν πάνω στη  λίμνη Τιτικάκα και έχουν αναπτύξει ένα είδος πολιτισμού που βασίζεται στα βούρλα· ο αρχικός σκοπός τους ήταν αμυντικός, αλλά εξακολουθούν να ζουν μέχρι και σήμερα με τον ίδιο τρόπο. Φτιάχνουν δηλαδή «νησιά» από βούρλα και όταν το υπάρχον στρώμα χαλάσει, απλώς προσθέτουν από πάνω καινούργιο. Από το ίδιο υλικό κατασκευάζουν και τις βάρκες τους, αλλά το πιο απίστευτο είναι ότι φοβούνται το νερό και δεν μπαίνουν ποτέ στη λίμνη. Φαίνεται ότι προέρχονται από το Αμαζόνιο, γιατί η γλώσσα τους θυμίζει τις γλώσσες των φυλών που κατοικούν εκεί. Κανείς δεν γνωρίζει τι τους ανάγκασε να ανέβουν στα υψίπεδα, αν και μια υπόθεση υποστηρίζει ότι μετακινήθηκαν εκεί για να μη διεκδικηθεί η γη τους από τους ισχυρότερους Ίνκας. Η γη αυτή, ωστόσο, δεν είναι καλλιεργήσιμη, με συνέπεια να πρέπει να βασίζονται στα φυσικά νησιά της περιοχής για τα αγροτικά είδη τους. Χρησιμοποιούν τα καλάμια σε παμπολλές πτυχές της ζωής, όπως το μαγείρεμα και το ψάρεμα.   Δύσκολα, πάντως, αποκτούν επαφή ακόμη και με τους γύρω κατοίκους.

## Παραπομπές


## Πηγές
*Παγκόσμια Γεωγραφία, τόμ. Α΄σ. 426-27, Εκδοτική Αθηνών 1993, ISBN 960-213-112-8

Κατηγορία:Ανθρωπογεωγραφία
Κατηγορία:Βολιβία
Κατηγορία:Περού
Κουρτ Μολλ

Ο **Κουρτ Μολλ** (*Kurt Moll*, 11 Απριλίου 1938 - 5 Μαρτίου 2017) ήταν Γερμανός βαθύφωνος και από τους σημαντικότερους σύγχρονους τραγουδιστές όπερας.

## Βιογραφία
Γεννήθηκε στις 11 Απριλίου 1938 κοντά στο Κέρπεν. Από μικρός άρχισε να μαθαίνει μουσική και έπαιζε κιθάρα και βιολοντσέλο, ενώ διατηρούσε θέση σολίστα στη σχολική χορωδία. Σπούδασε στην Ανώτερη Σχολή Μουσικής της Κολωνίας και παρακολούθησε ιδιωτικά μαθήματα με διδάσκαλο την Έμμυ Μίλλερ στο Κρέφελντ. Ξεκίνησε την επαγγελματική του καριέρα σε ηλικία είκοσι χρονών στην Όπερα της Κολωνίας και λίγο αργότερα προσκλήθηκε και στο Άαχεν. Εργάστηκε και στο Κρατικό Θέατρο του Μάιντς και στο Βούπερταλ. Το 1967 πρωτοεμφανίστηκε στο Φεστιβάλ του Μπαϊρόιτ, και έκτοτε έγινε διεθνής γνωστός με εμφανίσεις το 1970 στο Φεστιβάλ του Σάλτσμπουργκ, το 1972 στη Σκάλα του Μιλάνου, το 1974 στο Σαν Φρανσίσκο και το 1979 στην Μητροπολιτική Όπερα της Νέας Υόρκης.

Αποσύρθηκε από την ενεργό δράση με τελευταία εμφάνιση στις 31 Ιουλίου 2006 στην Κρατική Όπερα της Βαυαρίας, και έκτοτε ιδιωτεύει. Είναι παντρεμένος με την Ούρσουλα Μολλ και έχει τρεις απογόνους.

## Ρεπερτόριο
Ερμήνευσε με επιτυχία σημαντικούς ρόλους των έργων των Μότσαρτ, Βάγκνερ και Στράους, αλλά και του Βέμπερ, ενώ συνεργάστηκε με τους σημαντικότερους διευθυντές ορχήστρας. Ερμήνευσε επίσης τον κύκλο τραγουδιών *[[Winterreise]]* του Σούμπερτ με συνοδεία τον Κορντ Γκάρμπεν στο πιάνο, και ηχογράφησε ένα διπλό CD με μπαλάντες του Καρλ Λέβε.

## Φιλμογραφία
**Kurt Moll - Ein Mann, ein Bass*. Porträt, Deutschland 2000, 60 Min., Buch und Regie: Eckhart Schmidt, Produktion: Raphaela Film GmbH mit Preview Release GmbH in Koproduktion mit dem Bayerischen Rundfunk

## Παραπομπές


## Εξωτερικοί σύνδεσμοι
*Interview mit Kurt Moll (PDF)
*Biografie mit Fotos bei bach-cantatas.com (engl.)

Κατηγορία:Βαθύφωνοι
Κατηγορία:Γερμανοί μουσικοί
Μάζι Φθιώτιδας

Το **Μάζι** είναι  ημιορεινός οικισμός του νομού Φθιώτιδας και ανήκει στον Δήμο Λοκρών. Βρίσκεται στο νοτιοανατολικό άκρο του νομού, στο εσωτερικό του κόλπου της Αταλάντης (Οπούντιος κόλπος), 93 χλμ. ΝΑ της Λαμίας, στην πρώην επαρχία Λοκρίδος.

## Ιστορία
Το Μάζι ιδρύθηκε μεταξύ 1521 και 1540. Το όνομά του οφείλεται πιθανότατα στον αρχηγό του αρχικού οικισμού (Μάζης). Το 1540 υπήρχαν στο Μάζι 23 νοικοκυριά, το 1570 30, το 1616 32, το 1642 35, το 1688 33 και το 1810 μόλις 10. Το 1836 το χωριό ανήκε στην Επαρχία Λοκρίδας, με έδρα την Αταλάντη, και αποτελούσε μέρος του τότε Δήμου Άνω Λάρυμνας.

Ο οικισμός καταστράφηκε ολοσχερώς, περί τα 60 σπίτια, από τους σεισμούς του 1894 στην περιοχή, ενώ έχασαν τη ζωή τους 6 κάτοικοι και τραυματίστηκαν άλλοι 2. Με διάταγμα του 1894, χτίστηκε νέος οικισμός στη θέση «Παλιοχώρι» του Μαζίου.

Με νέο διάταγμα της 11-9-1928 ο οικισμός μετονομάστηκε σε «Πευκοχώρι», μια ονομασία όμως που έμελλε να μη μακροημερεύσει, με αποτέλεσμα να επανέλθει η αρχική του.

Το 1998, με το «Σχέδιο Καποδίστριας» το Μάζι εντάχθηκε στον Δήμο Μαλεσίνας και το 2011, με τον νέο νόμο για την Τοπική Αυτοδιοίκηση (σχέδιο Καλλικράτης), εντάχθηκε στον διευρυμένο Δήμο Λοκρών.

Σύμφωνα με το πρόγραμμα «Καλλικράτης» μαζί με τη Μαλεσίνα, τον Θεολόγο, την Λεκούνα και τη Μονή Αγίου Γεωργίου αποτελούν την τοπική κοινότητα Μαλεσίνας.

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λοκρών
Κατηγορία:Λοκρίδα
Γουλέμι Φθιώτιδας

:*Σχετικά με την ονομασία Γολέμι, δείτε: [[Γολέμι (τοπωνύμιο)|Γολέμι]]*

Το **Γουλέμι** (ή **Γολέμι** - μέχρι το 1940) είναι ορεινό χωριό με πετρόχτιστα παραδοσιακά σπίτια του Νομού Φθιώτιδας. Υπάγεται διοικητικά στον Δήμο Λοκρών και βρίσκεται προς τα παράλια του Βόρειου Ευβοϊκού κόλπου σε υψόμετρο 460 μέτρα, περίπου 150 χιλιόμετρα βόρεια της Αθήνας μεταξύ Λιβανατών και Αταλάντης.

## Ιστορία
Το Γολέμι ιδρύθηκε σαν οικισμός τον 15ο αιώνα κατά τους πρώτους χρόνους του εποικισμού των Σλάβων στον ελλαδικό χώρο. Το 1506 στο χωριό υπήρχαν 29 νοικοκυριά, το 1521 39, το 1540 52 και το 1571 54.

Αντίθετη πορεία ακολούθησε το χωριό κατά τους επόμενους αιώνες. Το 1815 αναφέρεται ότι υπήρχαν στο Γολέμι μόλις 10 σπίτια. Στη διάρκεια της επανάστασης του 1821 αναδείχθηκαν δύο αγωνιστές της ελευθερίας, κάτοικοι του χωριού, οι Δροσόπουλος Γεώργιος και Ιωάννου Ανδρέας.

Το 1907 ο πληθυσμός του χωριού ήταν 160 κάτοικοι. Το 1932 αναγνωρίστηκε η κοινότητα Γολεμίου προερχόμενη από τον πρώην Δήμο Δαφνουσίων. Το 1940 ο πληθυσμός ανερχόταν σε 282 κατοίκους, το 1991 σε 240, το 2001 σε 168 και το 2011 σε 131 κατοίκους.

## Τουρισμός - αξιοθέατα
[thumb|left|Ο Ιερός Ναός της [Παρασκευή η Οσιομάρτυς|Αγίας Παρασκευής στο Γολέμι Φθιώτιδας|219x219εσ]]
Ο επισκέπτης κατά τους καλοκαιρινούς μήνες μπορεί να πραγματοποιήσει περιπάτους στην φύση όπως και ποδηλασία ή πεζοπορία.

Στο χωριό βρίσκεται η βυζαντινή εκκλησία της Αγίας Παρασκευής όπου γίνεται το καθιερωμένο πανηγύρι με παραδοσιακά όργανα και φαγητά. Η περιοχή ενδείκνυται και για κυνήγι.

## Πηγές
*Αβραάμ Δημήτριος Π. 2001. «Λοκρικά – Περιβοάγρια-Επικνυμίδια». Λαμία 2001.
*Δακορώνια Φ., Κωτούλας Δ., Μπαλτά Ε. Συθιακάκη Β. Τόλιας Β. «Λοκρίδα – Ιστορία & Πολιτισμός». Εκδόσεις: Κτήμα Χατζημιχάλη.
*«Λοκρικά Χρονικά». 1997. Αθήνα: Ετήσια Έκδοση Εταιρείας Ιστορικών και Λαογραφικών Ερευνών Αταλάντης (Ε.Ι.Λ.Ε.Α.). Τόμος και Χρόνος 3ος.
*Χριστοφόρου Μάνθος Κ. 1991. «Η Οπουντία Λοκρίδα και η Αταλάντη – Μνήμες και μαρτυρίες». Μέρος 1ο. Αθήνα: Εταιρεία Ιστορικών και Λαογραφικών Ερευνών Αταλάντης (Ε.Ι.Λ.Ε.Α.).
*Χριστοφόρου Μάνθος Κ. 1995. «Η Οπουντία Λοκρίδα και η Αταλάντη – Μνήμες και μαρτυρίες». Μέρος 3ο. Αθήνα: Εταιρεία Ιστορικών και Λαογραφικών Ερευνών Αταλάντης (Ε.Ι.Λ.Ε.Α.).

## Παραπομπές


Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Λοκρών
Εικονικό ιδιωτικό δίκτυο

Ένα **εικονικό ιδιωτικό δίκτυο** (συνήθως αναφέρεται σαν **VPN, virtual private network**) είναι ένα δίκτυο που χρησιμοποιεί κατά κύριο λόγο δημόσια τηλεπικοινωνιακή υποδομή, όπως το Διαδίκτυο, και δίνει τη δυνατότητα σε απομακρυσμένα γραφεία ή σε χρήστες που ταξιδεύουν να έχουν πρόσβαση σε ένα κεντρικό οργανωτικό δίκτυο.

Ένα VPN συνήθως απαιτεί από τους απομακρυσμένους χρήστες του δικτύου πιστοποίηση, και συχνά ασφαλίζει τα δεδομένα με τεχνολογίες κρυπτογράφησης για να εμποδιστεί η διάδοση των ιδιωτικών πληροφοριών σε μη εξουσιοδοτημένους τρίτους.

Ένα VPN μπορεί να  δημιουργείται για τη λειτουργικότητα του δικτύου που βρίσκεται σε οποιοδήποτε δίκτυο, όπως η κοινή χρήση των δεδομένων και η πρόσβαση σε πόρους δικτύου, εκτυπωτές, βάσεις δεδομένων, ιστοσελίδες, κλπ. Ένας χρήστης VPN αντιμετωπίζει συνήθως το κεντρικό δίκτυο με τρόπο που είναι ταυτόσημος με το να συνδέεται άμεσα με το κεντρικό δίκτυο. Η τεχνολογία VPN μέσω του κοινόχρηστου Διαδικτύου έχει αντικαταστήσει την ανάγκη διατήρησης ακριβών μισθωμένων γραμμών τηλεπικοινωνιακών κυκλωμάτων σε ευρείες περιοχές εγκαταστάσεων του δικτύου.

Η τεχνολογία VPN μειώνει το κόστος, επειδή δεν χρειάζεται φυσική μισθωμένη γραμμή για τη σύνδεση απομακρυσμένων χρηστών σε ένα intranet.

Τα συστήματα VPN μπορούν να ταξινομηθούν από:

* Τα πρωτόκολλα που χρησιμοποιούνται για την σήραγγα της κυκλοφορίας
* Το Τερματικό σημείο της σήραγγας, δηλαδή, την άκρη πελάτη ή την άκρη του δικτύου παροχής
* Το εάν προσφέρουν από σελίδα-σε-σελίδα ή απομακρυσμένη σύνδεση πρόσβασης
* Τα επίπεδα ασφαλείας που παρέχονται
* Το στρώμα του OSI που παρουσιάζουν για τη σύνδεση του δικτύου, όπως κυκλώματα επιπέδου 2 ή επιπέδου 3 σύνδεσης με το δίκτυο.

## Παραπομπές


Κατηγορία:Δίκτυα υπολογιστών
Κατηγορία:Ιδιωτικότητα στο Διαδίκτυο
Σαύρα Χίλα

Η **σαύρα Χίλα** (Heloderma suspectum - Ηλόδερμα το ύποπτο) πήρε το όνομά της από την λεκάνη του ποταμού Χίλα που ζουν πολλές από αυτές. Είναι η μεγαλύτερη σαύρα στις ΗΠΑ, με μήκος μέχρι 60 εκατοστά, και διαθέτει θανατηφόρο δηλητήριο. Από τα 3.000 είδη σαυρών που υπάρχουν μόνο η Χίλα και η μεξικάνικη χονδρωτή σαύρα είναι δηλητηριώδη. 

Η Χίλα ζει στις ξηρές ερήμους της Βορείου Αμερικής. Η κατοικία της είναι πάντα υπόγεια και ζει σε τρύπες τις οποίες έχει σκάψει η ίδια ή τις έχει πάρει από άλλα ζώα. Κατά τη διάρκεια του καλοκαιριού τα θηλυκά γεννούν τα αυγά τους σε μια τρύπα στην άμμο ή μέσα σε μια σήραγγα στο έδαφος. Τα αυγά έχουν οβάλ σχήμα και δερματώδη υφή, οι μητέρες τα εγκαταλείπουν. Τα αυγά ανοίγουν την άνοιξη. Όταν βγαίνουν από τα αυγά, οι μικρές σαύρες είναι ήδη πολύχρωμες και έχουν μήκος περίπου 15 εκ., όταν ενηλικιωθούν ύστερα από 2 περίπου χρόνια έχουν το τριπλάσιο μήκος. Οι Χίλα συνήθως τρέφονται με κρέας αλλά μπορούν να τραφούν και με ό,τι βρουν στο έδαφος. Τα αυγά είναι η αγαπημένη τους τροφή αλλά τρέφονται επίσης με ποντίκια, σαύρες, βατράχους και έντομα. Το δέρμα της Χίλα είναι πολύχρωμο και έχει πορτοκαλί, ροζ και κίτρινες κηλίδες. Αν κάποιος θηρευτής την εντοπίσει στο έδαφος, αυτά τα χρώματα τον προειδοποιούν να μείνει μακριά. Τα κοφτερά της νύχια είναι επίσης δυνατά για να σκάβουν τις σήραγγες. Για τον πληθυσμό των Χίλα υπάρχουν μόνο εκτιμήσεις και κυμαίνονται στις 360 - 400 Χίλα σε όλο τον κόσμο. Οι σαύρες Χίλα απειλούνται από την καταστροφή των βιοτόπων τους και από το παράνομο εμπόριό τους.

## Παραπομπές

## Πηγές
* 

Κατηγορία:Ηλοδερματίδες
Κατηγορία:Πανίδα της Βόρειας Αμερικής
Broadcast Film Critics Association

Η **Broadcast Film Critics Association** (**BFCA**) είναι η μεγαλύτερη ένωση κριτικών ταινιών στις Ηνωμένες Πολιτείες Αμερικής και στον Καναδά, αποτελούμενη από περίπου 250 τηλεοπτικούς, ραδιοφωνικούς και διαδικτυακούς κριτικούς.

Η *Broadcast Film Critics Association* ιδρύθηκε το 1995, και διοργανώνει κάθε χρόνο τα βραβεία Critics' Choice Movie για να  τιμήσει επιτεύγματα στο χώρο του κινηματογράφου. Ένα μέρος των εσόδων της τελετής απονομής των βραβείων στο ξενοδοχείο "Μπέβερλι Χιλς" δωρίζεται στο ίδρυμα *Starlight Children's Fund*.

Η BFCA είναι επίσης χορηγός της ιστοσελίδας συνεντεύξεων Critics Choice, η οποία λειτουργεί και ως διαδικτυακή κοινότητα. Η ιστοσελίδα περιέχει έργα επαγγελματιών κριτικών ταινιών και δημοσιογράφων, ενώ δίνει τη δυνατότητα στους θαυμαστές των ταινιών να δώσουν τις δικές τους κριτικές.

## Παραπομπές


## Εξωτερικοί σύνδεσμοι
*Επίσημη ιστοσελίδα της BFCA
*Critics Choice

Κατηγορία:Κινηματογραφικά βραβεία στις Ηνωμένες Πολιτείες
Μονολίθι

thumb| Η Παραλία Μονολίθι από το λόφο Κούκος |300px|right
thumb|Βόρεια καντίνα, Μονολίθι και Μπλέ σημαία|300px|right
μικρογραφία|Παραλία Μονολιθίου, στο βάθος διαφαίνεται ο οικισμός Μύτικα Πρέβεζας
Το **Μονολίθι** είναι μεγάλη παραλία αμμουδιάς στα δυτικά του Νομού Πρέβεζας με μήκος περίπου 13 χιλιόμετρα με βάση το Google distance, Εκτείνεται από το χωριό Μύτικας μέχρι το χωριό Καστροσυκιά του Δήμου Πρέβεζας. Θεωρείται η μεγαλύτερη παραλία στην Ευρωπαϊκή Ένωση . 

Το όνομα Μονολίθι (μόνος λίθος) έλαβε η παραλία από έναν βράχο σε απόσταση 10μ. από την ακτή (στη θέση καντίνα Α) με μέγεθος 10Χ10μ. περίπου. Οι βράχοι αυτοί προεξείχαν 1μ. περίπου από την επιφάνεια της θάλασσας μέχρι το έτος 1943, όπου Ιταλοί στρατιώτες, για ψυχαγωγία, βομβάρδισαν με όλμους τον βράχο και τον έσπασαν, οπότε σήμερα είναι ύφαλος στο επίπεδο των υδάτων.

Η τοποθεσία αυτή κατά τους αρχαίους χρόνους έφερε την ονομασία "Κόμαρος". Η ονομασία αυτή — στα αρχαία ελληνικά σημαίνει κουμαριά — οφείλεται τις πολλές κουμαριές που υπάρχουν σήμερα και συμπεραίνουμε ότι υπήρχαν από την αρχαιότητα, σε όλες τις πλαγιές ανατολικά του μεγάλου και ανοιχτού αυτού κόλπου. Η ονομασία αυτή έφασε ως το σύγχρονο χρόνο σχεδόν αναλλοίωτη ως "Γκόμαρος". Οι στρατιωτικοί  χάρτες της περιοχής μέχρι και το 1920 τον αναφέρουν ως "Κόλπος Γκόμαρος" ή "Κόλπος Γόμαρος". Η ονομασία "Μονολίθι" πρωτοεμφανίζεται στις αρχές τους 19ου αιώνα σε χειρόγραφο χάρτη του Jean Denis Barbie du Bocage και προέρχεται από τον μοναδικό μεγάλο λίθο που υπήρχε, κοντά στην ακτή, ώς σκόπελος, με ύψος περί τα τρία (3) μέτρα πάνω από τη θάλασσα.


μικρογραφία|Η παραλία Μονολιθίου μια από τις μεγαλύτερες σε έκταση αμμώδεις παραλίες

## Παραπομπές


Κατηγορία:Παραλίες της Ελλάδας
Κινηματογραφικά βραβεία MTV

Τα **'Κινηματογραφικά βραβεία MTV**'(που στην αγγλική γλώσσα ονομάζονται: *MTV Movie Awards* ) είναι κινηματογραφικά βραβεία που παρουσιάζονται κάθε χρόνο στο κανάλι MTV (Music Television). Οι υποψήφιοι επιλέγονται από τους παραγωγούς και τους διευθυντές του MTV. Οι νικητές αποφασίζονται διαδικτυακά από το γενικό κοινό δια μέσω της ηλεκτρονικής ψηφοφορίας. Η ψηφοφορία γίνεται στην επίσημη ιστοσελίδα του MTV δια μέσου ενός ειδικού συνδέσμου που αφορά τα βραβεία στο movieawards.mtv.com.

## Τωρινές Κατηγορίες βραβείων
*Καλύτερη Ταινία
*Καλύτερη Ερμηνεία *(συνήθως χωρίζεται σε ανδρικές και γυναικείες κατηγορίες)*
*Καλύτερη Breakthrough Ερμηνεία *(μερικές φορές χωρίζεται σε ανδρικές και γυναικείες κατηγορίες)*
*Καλύτερος Κακός
*Καλύτερη Κωμική Ερμηνεία
*Καλύτερο Φιλί
*Καλύτερη Μάχη
*Καλύτερη Στιγμή που μένεις Άφωνος
*Καλύτερη Τρομακτική Ερμηνεία
*Καλύτερος Ήρωας
*Καλύτερη Ατάκα από Ταινία

## Παρελθοντικές Κατηγορίες βραβείων
*Πιο Επιθυμητός Άνδρας (1992–1996)
*Πιο Επιθυμητή Γυναίκα (1992–1996)
*Καλύτερη Σκηνή Δράσης (1992–2005)
*Καλύτερος Νέος Κινηματογραφιστής (1992–2002)

## Εξωτερικοί σύνδεσμοι
* Επίσημη Ιστοσελίδα των βραβείων MTV Movie 2009 
* Επίσημη Ιστοσελίδα των βραβείων MTV Movie 2008 
* Επίσημο Αρχείο των βραβείων MTV Movie 
* Ιστοσελίδα MTV Movie
* Καλύτερα Spoofs των βραβείων MTV Movie 
* 2007 Ιστοσελίδα Spoof των βραβείων MTV Movie

Κατηγορία:Κινηματογραφικά βραβεία στις Ηνωμένες Πολιτείες
Τύπος δεδομένων αλήθειας

Στην πληροφορική, οι **τύποι δεδομένων αληθείας** (), μπορούν να πάρουν δύο τιμές (συνήθως αναφέρονται ως **Αληθής/True** ή **Ψευδής/False**), με κύριο σκοπό την αναπαράσταση των τιμών της Άλγεβρα Μπουλ. Πήραν το όνομα από τον Τζορτζ Μπουλ, ο οποίος καθόρισε το σύστημα λογικής αλγεβρικής αρίθμησης στα μέσα του 19ου αιώνα.

## Εφαρμογές
Στις γλώσσες προγραμματισμού οι οποίες έχουν ενσωματωμένο αυτόν τον τύπο δεδομένων, όπως η Pascal και η Java, οι τελεστές σύγκρισης όπως ο '&gt;' και ο '≠' επιστρέφουν συνήθως έναν τύπο δεδομένων Boolean.

Οι γλώσσες προγραμματισμού χωρίς ενσωματωμένο τύπο δεδομένων Αληθείας, όπως η C/C++ και η Lisp, αναπαριστούν αυτόν τον τύπο δεδομένων με την χρήση άλλων. Η C χρησιμοποιεί Ακέραιος (INT) τύπο δεδομένων, όπου οι συγκριτικοί τελεστές `i > j` και οι λογικές εκφράσεις συνδεδεμένες με `&&` και `||` έχουν τιμή 1 όταν είναι αληθείς ή 0 αν είναι ψευδείς, ενώ οι υπο-συνθήκη έλεγχοι και οι επαναληπτικές δομές `if`, `while`, `for`, κτλ, δέχονται κάθε μη-μηδενικό αριθμό ως αληθή. Πράγματι, μια μεταβλητή τύπου Boolean μπορεί να θεωρηθεί (και να εφαρμοστεί) σαν αριθμητική μεταβλητή με δύο μόνο τιμές (Bit).

Οι περισσότερες γλώσσες προγραμματισμού, ακόμα και αυτές που δεν έχουν ξεχωριστό τύπο δεδομένων Αλήθειας, υποστηρίζουν πράξεις της άλγεβρας Bool όπως ένωση (`AND`, `&`, `*`), τομή (`OR`, `|`, `+`) και ισότητα (`EQV`, `=`, `==`) καθώς και άρνηση(`NOT`, `~`, `!`).

Σε μερικές γλώσσες, όπως η Ruby και η Smalltalk, οι τιμές «Αληθής» και «Ψευδής» ανήκουν σε ξεχωριστές κλάσεις.

Σε άλλες γλώσσες προγραμματισμού, αυτός ο τύπος δεδομένων περιέχει περισσότερες από 2 τιμές. Για παράδειγμα, στην SQL, μια τέτοια μεταβλητή θα μπορεί να είναι αληθής ή ψευδής ή ακόμα και "άγνωστο" (NULL).

## Πηγές


Κατηγορία:Άλγεβρα Μπουλ
Κατηγορία:Τύποι δεδομένων
Σύνταγμα του Έτους Ι'

thumb|right|200px|Η πρώτη σελίδα του Συντάγματος του Έτους Ι'
Το **Σύνταγμα του Έτους Ι** ήταν ένα εθνικό σύνταγμα της Γαλλίας που υιοθετήθηκε το Έτος Ι' (10) του Γαλλικού Επανστατικού Ημερολογίου (1802 στο Γρηγοριανό Ημερολόγιο). Τροποποίησε το Σύνταγμα του Έτους Η', αναθεωρώντας την Υπατεία για να αυξήσει την εξουσία του Ναπολέοντα Βοναπάρτη κάνοντας τον Πρώτο Ύπατο Ισοβίως.

Αμφότερα το **Σύνταγμα του Έτους Ι**' και το Σύνταγμα του Έτους Η' τροποποιήθηκαν περαιτέρω από το Σύνταγμα του Έτους ΙΒ', ο οποίο εγκαθίδρυσε την Πρώτη Γαλλική Αυτοκρατορία με τον Ναπολέοντα ως Αυτοκράτορα.

Κατηγορία:Συνταγματικό Δίκαιο
Κατηγορία:Ιστορία της Γαλλίας
Κατηγορία:Πολιτική της Γαλλίας
Κατηγορία:Γαλλική Επανάσταση
Μάχη της Ασκάλωνας

Ύστερα από τις νίκες τους εναντίον των Ρωμαίων οι Ιουδαίοι αποφάσισαν να επιτεθούν εναντίον της Ασκάλωνας. Ένας στρατός εθελοντών ετοιμάστηκε με επικεφαλής τους Ιωάννη τον Εσσαίο, Σίλα τον Βαβυλώνιο και Νίγερα τον Περαΐτη και κινήθηκε με μεγάλη ταχύτητα εναντίον της πόλης.

## Η πρώτη σύγκρουση
Στην Ασκάλωνα βρίσκονταν ως φρουρά μια ρωμαϊκή κοορτίς και μια ίλη ιππικού με επικεφαλής τον Αντώνιο. Ο Αντώνιος αποφάσισε να αντιμετωπίσει τους επαναστάτες και οι δύο αντίπαλοι παρατάχθηκαν πανέτοιμοι για μάχη στην ανοιχτή πεδιάδα που βρίσκονταν μπροστά στην πόλη. Όταν η μάχη ξεκίνησε φάνηκε αμέσως η διαφορά μεταξύ των έμπειρων επαγγελματιών στρατιωτών από την μια πλευρά και των ενθουσιωδών αλλά απειροπόλεμων εθελοντών από την άλλη.

Στην αρχή της μάχης το ρωμαϊκό ιππικό με μια ορμητική κατά μέτωπο επέλαση του διέσπασε και έτρεψε σε φυγή το κέντρο της παράταξης των επαναστατών προκαλώντας τους πανικό. Κατόπιν για όλη την υπόλοιπη ημέρα μετακινούνταν διαρκώς στο ανοιχτό πεδίο της μάχης και ανενόχλητο έπεφτε πάνω στις ομάδες των επαναστατών που ασύντακτα προσπαθούσαν να διαφύγουν σκορπώντας τους το θάνατο. Όταν η μάχη τελείωσε οι επαναστάτες  είχαν 10.000 νεκρούς. Την ίδια τύχη είχαν και οι δυο από τους τρεις αρχηγούς τους οι Ιωάννης ο Εσσαίος και Σίλας ο Βαβυλώνιος. Οι Ρωμαίοι είχαν λίγους τραυματίες.
## Η δεύτερη σύγκρουση
Όσοι από τους επαναστάτες απέμειναν κατέφυγαν σε μια κωμόπολη της γειτονικής Ιδουμαίας. Παρά την συντριπτική ήττα τους δεν έχασαν το κουράγιο τους και δοκίμασαν να επιτεθούν στην πόλη δεύτερη φορά. Κατά την πορεία τους όμως έπεσαν πάνω σε ενέδρα των Ρωμαίων οι οποίοι τους κύκλωσαν και τους κατέκαψαν. Σκοτώθηκαν 800 και ελάχιστοι μαζί με τον Νίγερ που είχε τραυματιστεί κατάφεραν να διαφύγουν. Ο Νίγερ και κάποιοι άλλοι κατέφυγαν σε ένα πύργο στον οποίο οι Ρωμαίοι έβαλαν φωτιά. Μόλις οι Ρωμαίοι είδαν τον πύργο να καίγεται έφυγαν γιατί θεώρησαν πως όσοι είχαν καταφύγει εκεί θα ήταν νεκροί. Ο Νίγερ όμως χωρίς να τον δει κανείς είχε προλάβει να βγει από τον πύργο και να κρυφτεί σε μια σπηλιά. Ύστερα από λίγες μέρες  οι φίλοι του που τον πενθούσαν και έψαχναν το πτώμα του  ξαφνικά άκουσαν έκπληκτοι την φωνή του. Παρά την πανωλεθρία, η είδηση της διάσωσης του γενναίου πολεμιστή προκάλεσε ένα κύμα χαράς στην Ιερουσαλήμ.

## Παραπομπές


## Πηγές
*Ιστορία του Ελληνικού Έθνους Τομ.Ε Ελληνισμός και Ρώμη Εκδοτική Αθηνών 1979
*Rostovtzeff M. Ρωμαική Ιστορία Εκδόσεις Παπαζήση 1984                                                                         
*Ιώσηπος Ιστορία του Ιουδαϊκού πολέμου προς Ρωμαίους. Αρχαία Ελληνική Γραμματεία «Οι Έλληνες» Εκδόσεις Κάκτος 1997

Κατηγορία:Ιουδαϊκοί πόλεμοι
Shame (ταινία, 2011)

***Shame*** είναι βρετανική δραματική ταινία, παραγωγής 2011, σε σκηνοθεσία Στιβ Μακ Κουίν και σε σενάριο του ίδιου μαζί με την Άμπι Μόργκαν. Πρωταγωνιστούν οι Μάικλ Φασμπέντερ και Κάρεϊ Μάλιγκαν.

Η ταινία κυκλοφόρησε σε περιορισμένο κύκλωμα αιθουσών στις Ηνωμένες Πολιτείες στις 2 Δεκεμβρίου 2011 και στο Ηνωμένο Βασίλειο στις 13 Ιανουαρίου 2012. Απέσπασε κυρίως θετικά σχόλια από τους κριτικούς ενώ ο Φασμπέντερ έλαβε υποψηφιότητα για Χρυσή Σφαίρα και BAFTA Α΄ Ανδρικού Ρόλου.

## Πλοκή
Ο Μπράντον είναι ένας επιτυχημένος, γοητευτικός τριαντάρης που ζει και εργάζεται στη Νέα Υόρκη. Φαίνεται να τα έχει όλα, αλλά επίσης έχει μια ψυχαναγκαστική προσωπικότητα από την οποία νιώθει παγιδευμένος. Με μια σχεδόν ακόρεστη σεξουαλική όρεξη, ο Μπράντον καταφέρνει να επιβιώνει με συχνές σεξουαλικές σχέσεις. Κάποιες φορές πληρώνει γι' αυτές, άλλες φορές βρίσκει ικανοποίηση μόνος του αλλά με τον έναν ή τον άλλο τρόπο θα ικανοποιήσει τις επιθυμίες του. Στον συνηθισμένο και τακτοποιημένο κόσμο του θα μπει η αδερφή του, η Σίσι, μια νέα κοπέλα που έχει κι αυτή τα δικά της προβλήματα, που όπως ο Μπράντον, απέκτησε κατά την παιδική της ηλικία.

## Ηθοποιοί και Χαρακτήρες
* Μάικλ Φασμπέντερ στο ρόλο του *Μπράντον Σάλιβαν*
* Κάρεϊ Μάλιγκαν στο ρόλο της *Σίσι Σάλιβαν*
* Νικόλ Μπεαρί στο ρόλο της *Μάριαν*
* Τζέιμς Μπατζ Ντέιλ στο ρόλο του *Ντέιβιντ*
* Χάνα Γουέρ στο ρόλο της *Σαμάνθα*
  
## Παραγωγή
Ο σκηνοθέτης Στιβ Μακ Κουίν συνεργάστηκε με τον παραγωγό Ίεν Κάνινγκ το 2008 στην ταινία *Hunger* και μαζί ανέπτυξαν το *Shame*. Ο πρωταγωνιστής στην ταινία *Hunger* Μάικλ Φασμπέντερ ήταν η πρώτη και μοναδική επιλογή για τον πρωταγωνιστικό ρόλο του Μπράντον στο *Shame*. Οι Κάρεϊ Μάλιγκαν και Τζέιμς Μπατζ Ντέιλ εντάχθηκαν στο καστ το Δεκέμβριο του 2010 στους ρόλους της αδερφής και του αφεντικού του χαρακτήρα του Φασμπέντερ αντίστοιχα. Η σεναριογράφος Άμπι Μόργκαν επιλέχθηκε να γράψει το σενάριο.

## Box office
Με προϋπολογισμό 6.500.000 δολάρια, το *Shame* έκανε άνοιγμα τριημέρου στην 17η θέση με 349.500 δολάρια. Οι συνολικές εισπράξεις στο αμερικανικό box office έφτασαν τα 3,9 εκατομμύρια δολάρια και στον υπόλοιπο κόσμο συγκέντρωσε 15,2 εκατομμύρια δολάρια. Παγκοσμίως απέφερε 19,1 εκατομμύρια δολάρια.

## Βραβεία & Υποψηφιότητες

## Παραπομπές


## Εξωτερικοί σύνδεσμοι
* Επίσημη ιστοσελίδα
* Shame στο IMDb

Κατηγορία:Βρετανικές ταινίες της δεκαετίας 2010
Κατηγορία:Ταινίες του 2011
Κατηγορία:Ταινίες σχετικά με δυσλειτουργικές οικογένειες
Κατηγορία:Βρετανικές ερωτικές ταινίες
Κατηγορία:Ερωτικές δραματικές ταινίες
Κατηγορία:Βρετανικές ανεξάρτητες ταινίες
Κατηγορία:Βρετανικές ψυχολογικές δραματικές ταινίες
Κατηγορία:Αγγλόφωνες ταινίες
Εκλογές της Γαλλικής Γερουσίας 2004

Μετά το τέλος των 9-ετών θητειών των 127 γερουσιαστών "Σειράς C", έμμεσες γερουσιαστικές εκλογές διεξάχθησαν στη Γαλλία στις 26 Σεπτεμβρίου 2004.

Αυτή ήταν η τελευταία ανανέωση των γερουσιαστών της σειράς C- μετά την εκλογική μεταρρύθμιση, οι γερουσιαστές δεν εκλέγονται από τρίτα σε εννεαετείς θητείες αλλά από ημίσεα σε εξαετείς θητείες.

Από το 2001, 10 έδρες είχαν προστεθεί στη Γερουσία. Αυτή η αναμέτρηση εξέλεξε γερουσιαστές από 28 νομούς στην ηπειρωτική χώρα (115 έδρες περιλαμβανομένων 107 κατόχων και 8 νέων εδρών), 2 από την Γουαδελούπη και τη Μαρτινίκα (5 έδρες περιλαμβάνοντας 4 κατόχους και μία νέα έδρα), 2 από υπερπόντια εδάφη, την Μαγιότ και το Σαιν Πιερ και Μικελόν (3 έδρες περιλαμβανομένων 2 κατόχων και μιας νέας έδρας), και 4 γερουσιαστές που εκπροσωπούσαν τους Γάλλους πολίτες του εξωτερικού.

Οι 117 κάτοιχοι διαιρέθηκαν με τον ακόλουθο τρόπο:

* 65 από την  ομάδα της Ένωσης για ένα Λαϊκό Κίνημα (UMP)
* 23 από την ομάδα του Σοσιαλιστικού Κόμματος
* 11 από την ομάδα Communiste, Républicain et Citoyen 
* 10 από την Union Centriste-Union for French Democracy
* 7 από την Rassemblement démocratique et social européen
* 1 ανεξάρτητος από την MPF

## Αποτελέσματα

2004
Γαλλια
Στεγανογραφία

Η **στεγανογραφία** προέρχεται από της λέξεις στεγανός + γραφή και είναι η διαδικασία κατά την οποία αποκρύπτεται κάποια πληροφορία που πρέπει να αποσταλεί σε κάποιον παραλήπτη μέσα σε ένα μέσο. Ως μέσο εδώ μπορεί να οριστεί οποιοδήποτε υλικό αντικείμενο ή άυλο (π.χ. άυλο αντικείμενο μπορεί να είναι τα αρχεία ενός Ηλεκτρονικού υπολογιστή). 

Ο σκοπός της στεγανογραφίας είναι η αποστολή της επιθυμητής πληροφορίας κρυμμένης μέσα στο μέσο, έτσι ώστε να μην γίνει αντιληπτή από ανεπιθύμητα άτομα, άλλα μόνο από τον παραλήπτη για τον οποίο προορίζεται. Για μεγαλύτερη ασφάλεια, τον τρόπο με τον οποίο έγινε η στεγανογράφηση της πληροφορίας και τον τρόπο με τον οποίο μπορεί να ανακτηθεί πρέπει να τον γνωρίζει μόνο ο αποστολέας και ο παραλήπτης.

Η στεγανογραφία, παρόλο που σήμερα χρησιμοποιείται κατά βάση στους ηλεκτρονικούς υπολογιστές, δεν είναι καινούργια μέθοδος απόκρυψης της πληροφορίας κατά την επικοινωνία. Χαρακτηριστικό παράδειγμα χρήσης της στεγανογραφίας στην αρχαιότητα είναι η αφήγηση ενός ιστορικού γεγονότος από τον Ηρόδοτο: αναφέρεται ότι ο Δημάρατος ήθελε να ειδοποιήσει τη Σπάρτη ότι ο Ξέρξης προτίθετο να εισβάλει στην Ελλάδα. Για να αποφύγει την κλοπή του μηνύματος έγραψε το μήνυμά του σε ξύλινη πινακίδα, αφού έξυσε το κερί που αυτή είχε και την οποία μετά κάλυψε πάλι με κερί. Οι πινακίδες φαίνονταν λευκές και αχρησιμοποίητες και με αυτό το τρόπο πέρασαν κάθε έλεγχο. 

Αντίστοιχα η στεγανογραφία σήμερα μπορεί να υλοποιηθεί στους ηλεκτρονικούς υπολογιστές, κρύβοντας για παράδειγμα ένα αρχείο κειμένου μέσα σε μία εικόνα χρησιμοποιώντας το κατάλληλο λογισμικό. Φαινομενικά η εικόνα, μετά από την απόκρυψη του αρχείου κειμένου μέσα σε αυτήν, παραμένει ίδια με την αρχική.

Όσον αφορά τα θέματα ασφάλειας, η στεγανογραφία προσφέρει προστασία της κρυμμένης πληροφορίας για όσο δεν γίνεται αντιληπτή η
ύπαρξη της πληροφορίας αυτής. Αν γίνει αντιληπτή η ύπαρξη της κρυμμένης πληροφορίας τότε είναι θέμα χρόνου η ανάκτησή της από ανεπιθύμητα άτομα, αν η πληροφορία δεν είναι κρυπτογραφημένη. Ο κλάδος που ασχολείται με την ανάκτηση των στεγανογραφικά κρυμμένων πληροφοριών λέγεται στεγανάλυση.

Επίσης πρέπει να ξεκαθαριστεί πως η στεγανογραφία δεν είναι μέθοδος κρυπτογραφίας. Η στεγανογραφία έχει ως σκοπό να αποκρύψει την ύπαρξη της πληροφορίας, σε αντίθεση με την κρυπτογραφία  που σκοπεύει στην μετατροπή της πληροφορίας σε μη κατανοητή μορφή, έτσι ώστε ακόμα και αν γίνει αντιληπτή η ύπαρξη της πληροφορίας να μην μπορεί να διαβαστεί από άτομα που δεν είναι κάτοχοι του κλειδιού αποκρυπτογράφησης. Συνεπώς, για την επίτευξη μεγαλύτερης ασφάλειας μπορούμε να συνδυάσουμε τη στεγανογραφία με την κρυπτογράφηση. 

Για παράδειγμα, μπορούμε ένα αρχείο κειμένου πρώτα να το κρυπτογραφήσουμε και ύστερα να το κρύψουμε μέσα σε μια εικόνα, πάντοτε με την χρήση του κατάλληλου λογισμικού. Έτσι αν γίνει αντιληπτή η ύπαρξη του κειμένου μέσα στην εικόνα και  ανακτηθεί μέσω στεγανάλυσης από ανεπιθύμητα άτομα, δεν θα μπορεί παρ' όλα αυτά να διαβαστεί, λόγω του ότι είναι κρυπτογραφημένο.

## Εξωτερικοί σύνδεσμοι
* 

Κατηγορία:Κατασκοπεία
Γεώργιος Κούτλες

Ο **Γεώργιος Κούτλες**, ήταν σημαντικός Έλληνας Μακεδονομάχος οπλαρχηγός από την Αλιστράτη Φυλλίδας της περιφερειακής ενότητας Σερρών.

## Βιογραφικά στοιχεία
Ο Γεώργιος Κούτλες γεννήθηκε στα τέλη του 19ου αιώνα στην Αλιστράτη Φυλλίδας της περιφερειακής ενότητας Σερρών. Αρχικά συμμετείχε στο Μακεδονικό αγώνα, ως οδηγός αντάρτικων σωμάτων στην περιοχή Φυλλίδας. Στη συνέχεια συγκρότησε ένοπλη ομάδα της οποίας τέθηκε επικεφαλής. Έδρασε στις περιοχές Φυλλίδας, Σερρών και Δράμας, αναλαμβάνοντας παράτολμες νυχτερινές επιχειρήσεις. Συνεργάστηκε με τον οπλαρχηγό Δούκα Γαϊτατζή. Συμμετείχε με το σώμα του στη μάχη της Πούρσοβας (Ανθοχώρι Δράμας) από κοινού με τα ενωμένα σώματα των Θεόδωρου Μπουλασίκη, Ιωάννη Μάρτζιου και Βασίλειου Τσουβαλτζή, εναντίον Βουλγάρων κομιτατζήδων. Επίσης πήρε μέρος στη μάχη της Καρλικόβας (Μικρόπολη) και μαζί με τα σώματα του Δούκα Γαϊτατζή και του Βασίλειου Τσουβαλτζή στη μάχη της Γράτσιανης (Αγιοχώρι Σερρών), κατά την οποία εξοντώθηκε το σώμα του Βούλγαρου κομιτατζή Τόντορ Πανίτσα.

## Παραπομπές


Κατηγορία:Μακεδονομάχοι
Ρόναλντ Σκόμπι

Ο **Σερ Ρόναλντ Μακένζι Σκόμπι** (*Ronald MacKenzie Scobie*, 8 Ιουνίου 1893 - 23 Φεβρουαρίου 1969) ήταν Βρετανός στρατηγός του Β' Παγκοσμίου Πολέμου, του οποίου η δράση συνδέθηκε στενά με τις πολιτικές εξελίξεις στην Ελλάδα με το τέλος της γερμανικής κατοχής. Ανακηρύχθηκε ιππότης της Βρετανικής Αυτοκρατορίας και τιμήθηκε με πλείστα παράσημα.

## Γενικά
Με το τέλος των γυμνασιακών του σπουδών ακολούθησε στρατιωτική καριέρα. Το 1914 κατατάχθηκε στο Βασιλικό Μηχανικό και περί τα τέλη του Α' Π.Π. έφερε τον βαθμό του λοχαγού. Ακολούθως ανέλαβε διευθυντής πυροβολικού. 
Με το ξέσπασμα του Β' Π.Π. έφερε τον βαθμό του ταξίαρχου και υπηρετούσε ως επιτελικός στο υπουργείο Πολέμου.  Το 1940 ανέλαβε αναπληρωτής γενικός υπασπιστής στο Αρχηγείο της Μέσης Ανατολής και το 1941 ανέλαβε διοικητής του πολιορκούμενου Τομπρούκ στα σύνορα Λιβύης Αιγύπτου κατά την πρώτη προέλαση των γερμανικών δυνάμεων του στρατηγού Ρόμελ. Μετά την επιτυχία που σημείωσαν οι συμμαχικές δυνάμεις το 1942 ανέλαβε γενικός διοικητής της Μάλτας. Στις 22 Μαρτίου του 1943 προαχθείς σε υποστράτηγο ανέλαβε αρχηγός του Γενικού Επιτελείου του Στρατηγείου της Μέσης Ανατολής. Στις 11 Δεκεμβρίου του 1943 ανέλαβε διοικητής του 3ου Σώματος Στρατού που θα μεταφερόταν από το Σαλέρνο στην Ελλάδα, για την εκδίωξη των Γερμανών. Έτσι με τη Συμφωνία της Καζέρτας (Σεπτέμβριος του 1944) ορίσθηκε αρχιστράτηγος των αγγλικών και ελληνικών ενόπλων δυνάμεων στην Ελλάδα, όπου μετά την εκκένωση της Αθήνας από τους Γερμανούς, ακολούθησε η αποβίβαση των βρετανικών δυνάμεων που όμως ενεπλάκησαν στον ελληνικό εμφύλιο πόλεμο. Ο ρόλος του στα Δεκεμβριανά ήταν πρωταγωνιστικός αλλά και ιδιαίτερα αποφασιστικός επί των τότε εξελίξεων π.χ. προώθηση του αρχιεπισκόπου Δαμασκηνού, Συμφωνία της Βάρκιζας κ.λπ. Ο ίδιος ο στρατάρχης Αλεξάντερ έχοντας δει στην Αθήνα την κατάσταση αποφάσισε την αντικατάσταση του στρατηγού Σκόμπυ ο οποίος θεωρούταν οτι δεν είχε πολεμική εμπειρία καθώς είχε υπηρετήσει σε διοικητικές θέσεις. Ο Αλεξάντερ διέταξε την άμεση αναχώρηση από την Ιταλία του υποστράτηγου Τζων Χωκσγουερθ και του ταξιάρχου Χιου Μάνεριγκ, οι οποίοι πλαισιώθηκαν από το εμπειροπόλεμο επιτελείο του 10ου Σώματος Στρατού και συστάθηκε η Στρατιωτική Διοίκηση Αθηνών (Military Command Athens), η οποία διεξήγαγε τις στρατιωτικές επιχειρήσεις ως το τέλος της μάχης, άλλα έμεινε στην αφάνεια για να μη πληγεί το κύρος του στρατηγού Σκόμπυ .
 
Ο στρατηγός Σκόμπι παρέμεινε στην Ελλάδα μέχρι τις πρώτες μεταπολεμικές εκλογές του 1946 οπότε και επέστρεψε στην Αγγλία και αποστρατεύτηκε το 1951 με πολλές τιμητικές διακρίσεις.

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ. 54ος, σελ.184-185.

Κατηγορία:Νεότερη ιστορία της Ελλάδας
Κατηγορία:Εθνική Αντίσταση
Κατηγορία:Βρετανοί του Β΄ Παγκοσμίου Πολέμου
Κατηγορία:Βρετανοί στρατιωτικοί του Α΄ Παγκοσμίου Πολέμου
Άντριου Βλάχος

Ο **Άντριου ή Άντυ (Ανδρέας) Βλάχος** (γεν. 20 Απριλίου 1976) είναι Ελληνοαυστραλός ποδοσφαιριστής, με μακροχρόνια επιτυχημένη καριέρα σε ομάδες της Αυστραλίας και άλλων χωρών, όπως στο Βέλγιο, στη Νέα Ζηλανδία και για μικρό διάστημα στην Ελλάδα, στον Παναθηναϊκό και στον ΑΟ Αγίου Νικολάου. Αγωνίζεται ως ακραίος επιθετικός.

## Βιογραφικό

Γεννήθηκε στις 20 Απριλίου 1976 στη Μελβούρνη από Έλληνες γονείς, μετανάστες πρώτης γενιάς στην Αυστραλία. Ξεκίνησε την καριέρα του από το Μέγα Αλέξανδρο Μελβούρνης (νυν: *Heidelberg United FC*) το 1994 και συνέχισε στην Κόλινγκγουντ (Collingwood Warriors S.C.) και στην Κάρλτον. Το 1998 δοκίμασε την τύχη του στην Ελλάδα, στον Παναθηναϊκό, χωρίς ιδιαίτερη επιτυχία και την επόμενη σεζόν αγωνίστηκε στην Κρήτη με τον ΑΟ Αγίου Νικολάου στη Β΄ Εθνική. 

Επέστρεψε στην Αυστραλία και έπαιξε μια σεζόν στην Ελλάς Μελβούρνης (νυν: *South Melbourne FC*), την πιο ιστορική ποδοσφαιρική ομάδα της ελληνικής ομογένειας, με την οποία έπαιξε στον τελικό στο εθνικό πρωτάθλημα Αυστραλίας. Ακολούθως, αγωνίστηκε στην Φούτμπολ Κινγκζ (Football Kingz FC, νυν: *New Zealand Knights FC*) στη Νέα Ζηλανδία για δύο σεζόν, πριν επιστρέψει στην Ευρώπη, στη βελγική Σερκλ Μπριζ, όπου έκανε δύο γεμάτες σεζόν. Το 2005 επέστρεψε στη Μελβούρνη, στη Βίκτορυ (Melbourne Victory FC) και συνέχισε στο Μέγα Αλέξανδρο (Heidelberg United). Από το 2008 είναι παίκτης προπονητής στην Χιουμ Σίτι (Hume City FC). Έχει αγωνιστεί σε περισσότερα από 300 παιχνίδια πρωταθλήματος.

## Καριέρα

## Τίτλοι - Διακρίσεις

* Πρωτάθλημα Αυστραλίας (φιναλίστ): 2000-01.

## Παραπομπές


## Εξωτερικοί σύνδεσμοι

* ESPN Soccernet Profile 
* World Football Profile

Κατηγορία:Επιθετικοί ποδοσφαιριστές
Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Ποδοσφαιριστές Παναθηναϊκού
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σάουθ Μέλμπουρν ΦΚ
Κατηγορία:Ποδοσφαιριστές Σερκλ Μπρυζ
Κατηγορία:Ποδοσφαιριστές Χάιντελμπεργκ Γιουνάιτεντ
Κατηγορία:Ποδοσφαιριστές Μέλμπουρν Βίκτορι ΦΚ
Κατηγορία:Έλληνες προπονητές ποδοσφαίρου
Κατηγορία:Αυστραλοί προπονητές ποδοσφαίρου
Τελματόβιος ο σάκος

Ο **Τελματόβιος ο σάκος** (λατ.) Telmatobius culeus (ασκός) κοινώς γνωστός ως βάτραχος στα νερά της Τιτικάκα είναι ένα πολύ μεγάλο και άκρως απειλούμενο είδος βατράχου στη λίμνη Τιτικάκα και τα ποτάμια που εκβάλλουν σε αυτή. Το μήκος του μπορεί να φθάσει το μισό μέτρο και το βάρος του το ένα κιλό· διαθέτει τεράστια πίσω πόδια.

Το περίεργο είναι ότι, αν και θεωρητικά είναι αμφίβια ζώα και έχουν πνεύμονες, δεν χρειάζεται να ανέβουν στον αέρα για να αναπνεύσουν, επειδή έχουν συνηθίσει να προσλαμβάνουν το οξυγόνο που χρειάζονται μέσα από το νερό με το δέρμα τους. Κατά τον Κουστώ, η προσμαργογή αυτή οφείλεται στο ότι έτσι κι αλλιώς η ατμόσφαιρα είναι πολύ αραιή σε τέτοιο υψόμετρο (3.854μ.) και η χρήση των πνευμόνων θα ήταν δύσκολη, αν δεν αυξανόταν υπερβολικά το μέγεθός τους, ενώ η απευθείας παραλαβή του οξυγόνου είναι απλούστερη.

## Παραπομπές


## Πηγές
*Stuart Hoffman, Chancon, Cox, Berrige, Romani (συλλογική εργασία), Απειλούμενα είδη, 2008 ISBN 9788496553415

## Εξωτερικοί σύνδεσμοι
* Video footage and photographs Ο Τελματόβιος και τα νερά της λίμνης Τιτικάκα

Κατηγορία:Άνουρα
Κατηγορία:Πανίδα της Νότιας Αμερικής
Κον Μπουτσιάνης

Ο **Κον (Κωνσταντίνος) Μπουτσιάνης** (γεν. 27 Δεκεμβρίου 1971) είναι παλαίμαχος Ελληνοαυστραλός διεθνής ποδοσφαιριστής, με μακροχρόνια επιτυχημένη καριέρα σε ομάδες της Αυστραλίας. Αγωνιζόταν ως μεσοεπιθετικός και διακρινόταν για την αντίληψή του και την ικανότητά του να εκμεταλλεύεται τις χαμένες μπαλιές. Οι φίλαθλοι τον αποκαλούσαν "Μπούτσι". Στην καριέρα του αγωνίστηκε σε 362 ματς πρωταθλήματος.

## Βιογραφικό

Γεννήθηκε στις 27 Δεκεμβρίου 1971 στη Μελβούρνη από Έλληνες γονείς, μετανάστες πρώτης γενιάς στην Αυστραλία. Ξεκίνησε την καριέρα του το 1989 από την Ελλάς Μελβούρνης (νυν: *South Melbourne FC*), την πιο ιστορική ποδοσφαιρική ομάδα της ελληνικής ομογένειας, στην οποία αγωνίστηκε έξι σεζόν πετυχαίνοντας 40 γκολ. Συνέχισε για λίγο στο Μέγα Αλέξανδρο Μελβούρνης (νυν: *Heidelberg United FC*), το 1996-97 μεταπήδησε στην Κόλινγκγουντ (Collingwood Warriors S.C.), το 1997-98 στην ελληνοκυπριακή ομάδα Γκρηνς Μελβούρνης (νυν: Bentleigh Greens) και το 1998-2000 στην Περθ Γκλόρυ. 

Το 1999 δοκίμασε την τύχη του στην Αγγλία, στην Μπόλτον Γουόντερερς, χωρίς επιτυχία, κυρίως ένεκα εξωαγωνιστικών αιτίων (είχε κατηγορηθεί άδικα για συμμετοχή σε ληστεία και τελικά αθωώθηκε), οπότε επέστρεψε στην Αυστραλία. Από το 2000 ως το 2005 αγωνίστηκε με επιτυχία στις ομογενειακές ομάδες της Μελβούρνης "Ελλάς" και "Μέγας Αλέξανδρος" και με την Ελλάς έφτασε στον τελικό του πρωταθλήματος το 2001.

Συνέχισε σε διάφορες ομάδες ως το 2009 που σταμάτησε το ποδόσφαιρο. Στη συνέχεια ασχολήθηκε με την προπονητική και διατηρεί δική του επιχείρηση-σχολή για προπονητές. Έχει διατελέσει βοηθός κόουτς στην εθνική γυναικών της Ασυτραλίας.

### Διεθνής

Το 2001 ο μπουτσιάνης κλήθηκε στην εθνική Αυστραλίας, στην οποία είχε 4 συμμετοχές στην προκριματική φάση για το Παγκόσμιο Κύπελλο. Στο ντεμπούτο του πέτυχε γκολ στη νίκη με σκορ-ρεκόρ 22-0 της ομάδας επί της Τόνγκα. Στο δεύτερο διεθνές ματς του πέτυχε άλλα τρία γκολ στο νέο σκορ-ρεκόρ της Αυστραλίας με 31-0 επί της Αμερικανικής Σαμόα.

## Καριέρα

## Τίτλοι - Διακρίσεις

* Πρωτάθλημα Αυστραλίας (φιναλίστ): 2000-01.

## Παραπομπές


## Εξωτερικοί σύνδεσμοι

* OzFootball Profile.
* "Football First".
* "Carli Lloyd hails Aussie Boutsy". 

Κατηγορία:Μέσοι ποδοσφαιριστές
Κατηγορία:Αυστραλοί ποδοσφαιριστές
Κατηγορία:Ελληνοαυστραλοί
Κατηγορία:Έλληνες ομογενείς ποδοσφαιριστές
Κατηγορία:Ποδοσφαιριστές Μπόλτον Γουόντερερς
Κατηγορία:Ποδοσφαιριστές Σάουθ Μέλμπουρν ΦΚ
Κατηγορία:Ποδοσφαιριστές Περθ Γκλόρι ΦΚ
Λουμπίνι

Το **Λουμπίνι** (νεπαλ.: लुम्बिनी) είναι μια από τις 14 ζώνες του Νεπάλ. Βρίσκεται στην δυτική περιφέρεια. Πρωτεύουσα είναι το Μπουτουάλ.

## Γεωγραφία
Το Λουμπίνι είναι η δεύτερη μικρότερη στην Δυτική περιφέρεια, μετά το Νταουλαγκίρι. Συνορεύει με την Ινδία, το Νταουλαγκίρι, το Γκαντάκι και το Ναραγιάνι.

thumb|250px|right|Συνοικίες του Λουμπίνι

## Συνοικίες
thumb|250px|Ταμγκάς

Το Μαχακάλι διαιρείται σε 4 συνοικίες:

## Ιστορία
Το Λουμπίνι είναι ο τόπος γέννησης του Σιντάρτα Γκαουτάμα, που αργότερα έγινε ο γνωστός Βούδας.

Κατηγορία:Ζώνες του Νεπάλ
Άγιος Νικόλαος Καλλιθέας Φωκίδας

:*Το παρόν λήμμα αφορά το παραθαλάσσιο χωριό. Για άλλα λήμματα με το ίδιο όνομα, δείτε [[Άγιος Νικόλαος Φωκίδος (νησίδα)|Άγιος Νικόλαος Φωκίδας (νησίδα)]]*

Ο **Άγιος Νικόλαος** Καλλιθέας Φωκίδας είναι ένα παραθαλάσσιο χωριό του Κορινθιακού κόλπου στη Δωρίδα του Νομού Φωκίδας. Έχει πληθυσμό 81 κατοίκους, σύμφωνα με την απογραφή του 2011 και μαζί την Αγία Ειρήνη, τη νησίδα Άγιο Νικόλαο, τον Άγιο Σπυρίδωνα, την Καλλιθέα, τον Κλοβινό, τη νησίδα Πρασούδι και τα Φλαμπουράκια συναποτελούν την Τοπική Κοινότητα Καλλιθέας της Δημοτικής Ενότητας Τολοφώνος του Δήμου Δωρίδος.

## Γεωγραφία - Αξιοθέατα
Ο Άγιος Νικόλαος βρίσκεται στην εθνική οδό Αντιρρίου - Ιτέας, δίπλα στον οικισμό Φλαμπουράκια ενώ απέχει 30 χλμ. Δ. από το Γαλαξείδι και 36 χλμ Α. από τη Ναύπακτο. Το χωριό είναι γνωστό για το νησάκι με την εκκλησία του Αγίου Νικολάου. Πρόκειται για γραφικό παραθαλάσσιο θέρετρο, όπου εκεί βρίσκονται αρκετές εξοχικές κατοικίες καθώς και συγκροτήματα με ενοικιαζόμενα στούντιο και δωμάτια. Διαθέτει παραλία με βότσαλα, έναν μώλο καθώς και αρκετές ταβέρνες, καφετέριες και μπαράκια. Μέχρι τον Μάιο του 2011 λειτουργούσε εκεί το Πορθμείο Αγίου Νικολάου - Αιγίου, που συνέδεε τη Φωκίδα με την Πελοπόννησο. Σε απόσταση 4 χλμ. από τον Άγιο Νικόλαο και 6 χλμ. προς την Ερατεινή βρίσκεται ο φάρος Ψαρομύτας που το κτήριο του έχει χαρακτηριστεί ως ιστορικό διατηρητέο μνημείο (ΦΕΚ 984/Β/9-8-2000).

## Απογραφές πληθυσμού

## Παραπομπές


## Εξωτερικοί σύνδεσμοι
* faroi.com: Ο πέτρινος παραδοσιακός φάρος στη θέση Ψαρομύτα στον Άγιο Νικόλαο Φωκίδας

Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Κατηγορία:Παραλίες της Φωκίδας
Ροχαλητό

Το **ροχαλητό** είναι ο ήχος που παράγεται από τις ταλαντώσεις των ιστών της αναπνευστικής οδού, ως αποτέλεσμα μερικής απόφραξης της αναπνευστικής οδού. Ερευνητές έχουν καταγράψει ροχαλητό που ο ήχος του έφτανε τα 80 ντεσιμπέλ, κάτι ανάλογο με το θόρυβο που κάνει ένα κομπρεσέρ όταν σπάει το πεζοδρόμιο.

Έχει βρεθεί ότι ο αριθμός των αντρών που ροχαλίζουν είναι δύο φορές μεγαλύτερος από τον αριθμό των γυναικών. Αυτοί που ροχαλίζουν πιο έντονα συνήθως κοιμούνται βαθιά.

Όμως φαίνεται ότι το ροχαλητό μειώνεται τη στιγμή που αρχίζει το όνειρο.

## Αιτία
Αν κάποιος κοιμάται ανάσκελα  η γλώσσα και το σαγόνι του γέρνουν λίγο, με αποτέλεσμα το άνοιγμα της μύτης στο πίσω μέρος του λαιμού να καλυφθεί μερικώς. Αυτό έχει ως συνέπεια να μπαίνει με δυσκολία ο αέρας από τη μύτη στους πνεύμονες και έτσι αναπνέει κυρίως από το στόμα.
Ο εισερχόμενος αέρας κάνει τον ιστό του μαλακού ουρανίσκου να πάλλεται, παράγοντας έναν ελαφρύ ήχο ροχαλητού. Όσο περισσότερο κάποιος αναπνέει από το στόμα, τόσο περισσότερο θα στεγνώνουν οι ιστοί και ο ήχος όλο και θα δυναμώνει.

Οτιδήποτε δυσκολεύει την αναπνοή μπορεί να προκαλέσει το ροχαλητό, έστω και προσωρινά. Οι αιτίες αυτές μπορεί να είναι κρυολόγημα και αλλεργίες.

Ορισμένες φορές μπορεί να είναι και σύμπτωμα ενός σοβαρότερου προβλήματος, της άπνοιας κατά τη διάρκεια του ύπνου.
Η άπνοια είναι ένα αναπνευστικό πρόβλημα που σταματάει την αναπνοή για μερικά δευτερόλεπτα ή και λεπτά ενώ κάποιος κοιμάται.
Όταν τελικά παίρνει ανάσα, ο θόρυβος βγαίνει σαν ένα εκρηκτικό ροχαλητό.

## Πηγή
*Βιβλίο ΠΩΣ ΚΑΙ ΓΙΑΤΙ; πλανήτης γη

## Εξωτερικοί σύνδεσμοι

Ροχαλητό
Κατηγορία:Συμπτώματα
Κατηγορία:Αναπνευστικό σύστημα
Άγιος Αλέξιος

Όνομα Αγίων της Ορθόδοξης Εκκλησίας. Υπάρχουν οι εξής Άγιοι με αυτό το όνομα:.
* Αλέξιος ο μάρτυς. Μαζί με άλλους εικονολάτρες επιτέθηκε εναντίον ενός Σπαθαρίου που επιχείρησε να αφαιρέσει την εικόνα του Χριστού από τη Χαλκή Πύλη του Βυζαντίου. Ο Σπαθάριος έπεσε και σκοτώθηκε. Ο μάρτυς, όπως και οι άλλοι εικονολάτρες, θανατώθηκε από τον εικονομάχο Λέοντα το 730. Η ομάδα των μαρτύρων εορτάζεται την 9η Αυγούστου.
* Αλέξιος ο όσιος. Αποκαλείται και *Αλέξιος, ο άνθρωπος του Θεού*. Καταγόταν από τη Ρώμη και ήκμασε επί Θεοδοσίου του Μεγάλου (378-395). Είχε έφεση προς τον ασκητικό βίο. Λόγω της επιθυμίας των γονέων του, που δεν είχαν άλλο τέκνο, νυμφεύθηκε αλλά εγκατέλειψε τη συζυγική ζωή από την πρώτη νύκτα του γάμου και περιπλανήθηκε ζώντας ασκητικά. Επέστρεψε στη Ρώμη όπου φιλοξενήθηκε ως άγνωστος από τον πατέρα του και αναγνωρίστηκε μετά τον θάνατό του από σημείωμα που άφησε. Ενταφιάστηκε στον ναό του Αγίου Πέτρου. Εορτάζεται την 17η Μαρτίου. Είναι πολιούχος άγιος της πόλης των Καλαβρύτων.
* Αλέξιος ο όσιος. Επίσκοπος Νικαίας της Βιθυνίας (Μ. Ασία). Ήκμασε τον 11ο αιώνα. Εορτάζεται την 10η Ιουνίου.

## Βιβλιογραφία

Αλεξιος
Συνοικία Κάσκι

Το **Κάσκι** (νεπαλ,: कास्की) είναι μια από τις 75 συνοικίες του Νεπάλ. Πρωτεύουσα είναι η Ποκάρα.

## Γεωγραφία
Το Κάσκι είναι η κεντρο-δυτικότερη συνοικία του Γκαντάκι. Αποτελεί μέρος της οροσειράς Αναπούρνα, η οποία μμπορεί να φανεί από διάφορα μέρη της συνοικίας. 

Το κέντρο του Νεπάλ βρίσκεται σε αυτήν τη συνοικία. 

### Σύνορα
Το Κάσκι συνορεύει με τις συνοικίες του Γκαντάκι: Συάνγκντζα, Ταναχού, Μανάνγκ και Λαμτζούνγκ και τις συνοικίες του Ναουλαγκίρι: Μιάνγκντι και Παρμπάτ.

## Τουρισμός
Το Κάσκι αποτελεί έναν από τους σημαντικότερους τουριστικού προορισμούς του Νεπάλ.


Dhampus-Phedi-44-Terrassen-2013-gje.jpg
Landruk-Dhampus-26-Tolka-Haeuser-Annapurna Sued-Hiunchuli-2013-gje.jpg
Jhinudanda-Landruk-70-Aehrenleserin-2013-gje.jpg
Jhinudanda-36-Gehoeft jenseits des Tales-2013-gje.jpg
Ghandruk-Jhinudanda-36-Haus mit Bienenstoecken-2013-gje.jpg
Landruk-42-Unwetter-2013-gje.jpg
Ulleri-Ghorepani-58-Treppe-2013-gje.jpg
Birethanti-Hille-38-Strohdaecher-2013-gje.jpg


## Αναπτυσσόμενες Κομητίες-Χωριά
thumb|250px|right|ΑΚΧ του Κάσκι

* Άρμπα Βιτζάγια
* Αρμάλα 
* Γκαλάνγκ
* Μπεγκνάς
* Μπαντσόκ
* Μπαντάουρε Ταμάδι
* Μπαράτ Ποκάρι   
* Τσαπακότ 
* Ντανγκσίνγκ
* Ντεουράλι
* Νταμπούς
* Ντικούρε Ποκάρι
* Ντιτάλ 
* Γκαντσόκ
* Γκαντρούκ
* Χανσανπούρ
* Χεμάτζα
* Καχούν
* Καλίκα 
* Κασκικότ 
* Κριτιναντσνετσάουρ
* Λαχατσόκ 
* Λαματσάουρ 
* Λεκνάτ  
* Λούμλη
* Λουανγκχάλε
* Ματσχαπούτσχρε  
* Ματζχτάνα 
* Μάλα
* Μαούντζα  
* Μιντζουρεδάδα
* Ναμαρτζούνγκ
* Νιμραλποκάρι  
* Πάρτσε 
* Πουμντιμπούμντι
* Πουραντσάουρ
* Ράνκι
* Ρεεβάν 
* Ρουπακότ
* Σαϊμαράνγκ
* Σαυλάν
* Σαρανγκότ 
* Σαρδικόλα  
* Σίσουα 
* Σίντα  
* Σιλντουντζούρε
* Τομακοντάντα
* Τούμκι 
* Βαλάμ

## Παραπομπές


Κατηγορία:Γεωγραφία του Νεπάλ